section_heading: U košarci
paragraph_text: Zonska obrana (ZO) zasniva se na teoriji da je svaki igrač obrane odgovoran za označena obrambena područja određena položajima lopte za vrijeme igre. Svaki igrač odbrane gleda loptu i kreće se sinkronizirano s kretanjem lopte. Iako je lopta najvažnija treba voditi računa i o protivničkim igračima. Ubacivanje napadača u poziciju opasnu po koš dovodi do promjena osnovnih kretanja igrača u ZO. Nadalje kretanja u ZO ovise i o toga da li protivnički igrač prima loptu ili je dodaje. Ako protivnički igrač dođe u poziciju iz koje bi mogao uspješno šutirati, najbliži ga obrambeni igrač u tome treba spriječiti presijecajući mu put kretanja. Odbrana se postavlja između napadača s loptom i napadača koji se ubacuje u dobru poziciju za šut.